Document ID: 32008R0506

KOMISIJAS REGULA (EK) Nr. 506/2008
(2008. gada 6. jūnijs),
ar ko groza IV pielikumu Padomes Regulā (EK) Nr. 708/2007 par svešzemju un vietējā areālā nesastopamu sugu izmantošanu akvakultūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 11. jūnija Regulu (EK) Nr. 708/2007 par svešzemju un vietējā areālā nesastopamu sugu izmantošanu akvakultūrā (1) un jo īpaši tās 24. panta 1., 5. un 6. punktu,
tā kā:
(1)
Ar Regulu (EK) Nr. 708/2007 ir izveidota sistēma, kas reglamentē akvakultūras praksi attiecībā uz svešzemju un vietējā areālā nesastopamām sugām, lai izvērtētu un līdz minimumam samazinātu šādu un jebkuru ar tām saistītu sugu, kas nav mērķsugas, iespējamo ietekmi uz ūdens dzīvotnēm.
(2)
Regulas (EK) Nr. 708/2007 IV pielikumā ir noteikts to sugu saraksts, uz kurām neattiecas daži minētās regulas noteikumi. Dalībvalstis var pieprasīt Komisijai iekļaut minētā pielikuma sarakstā jaunas sugas.
(3)
Pirms minētās regulas stāšanās spēkā dažas dalībvalstis ir pieprasījušas papildināt IV pielikuma sarakstu ar dažiem sugu nosaukumiem. Francija ir ierosinājusi minētajā pielikumā kā atsevišķu daļu iekļaut dažas tās attālāko reģionu sugas.
(4)
Komisija 2007. gada 7. novembrī un 2008. gada 30.-31. janvārī sasauca ekspertu grupu, lai izvērtētu, vai minētās sugas var iekļaut minētās regulas IV pielikumā. Šajā nolūkā tika izveidots jauns sugu saraksts.
(5)
Tāpēc attiecīgi jāgroza Regulas (EK) Nr. 708/2007 IV pielikums.
(6)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 708/2007 IV pielikumu aizstāj ar šīs regulas pielikuma tekstu.
2. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 6. jūnijā

Labels: 20
6